CELEX: 32010R0152
Language: ro
Date: 2010-02-23 00:00:00
Title: Regulamentul (UE) nr. 152/2010 al Comisiei din 23 februarie 2010 privind clasificarea anumitor mărfuri în Nomenclatura combinată

25.2.2010   
            
            
               RO
            
            
               Jurnalul Oficial al Uniunii Europene
            
            
               L 48/3
            
         REGULAMENTUL (UE) NR. 152/2010 AL COMISIEI
   din 23 februarie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a tabelului menționat anterior.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a tabelului menționat.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  1
               
               
                  2
               
               
                  3
               
            
                  Un articol format din cabluri electrice verde-închis conținând 160 de minilămpi cu incandescență (1,5 V/0,5 W), de culoare deschisă, asamblate astfel încât să formeze o plasă de 320 × 150 cm (așa-numită „instalație plasă”). Ochiurile individuale ale plasei măsoară 19 × 19 cm, astfel încât distanța dintre lămpi este de aproximativ 19 cm.
                  Articolul este ambalat, în vederea vânzării cu amănuntul, împreună cu un convertizor static (24 V), 8 ventuze cu cârlige și 10 lămpi de schimb.
                  Instalația plasă e concepută pentru o utilizare atât în interior, cât și în exterior.
                  Articolul are ca scop decorarea, de exemplu, a unui brad de Crăciun sau a unei ferestre.
               
               
                  9405 30 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza descrierii codurilor NC 9405 și 9405 30 00.
                  Dimensiunile plasei permit instalarea cu ușurință a acesteia și acoperirea bradului de Crăciun. Culoarea cablurilor și ochiurile individuale de 19 × 19 cm, care permit deplasarea plasei către interior și fixarea acesteia pe vârfurile ramurilor exterioare, asigură mascarea cablurilor și a lămpilor atunci când instalația este aprinsă, astfel încât luminile care strălucesc spre exterior produc un efect decorativ uniform.
                  Deși articolul poate fi folosit și în alte scopuri, caracteristicile obiective și identificabile ale acestuia indică faptul că este destinat decorării prin iluminare a brazilor de Crăciun.
                  În consecință, articolul trebuie considerat o ghirlandă electrică de tipul celor utilizate pentru pomul de Crăciun și clasificat la codul NC 9405 30 00.